《吴岩子徵和起句原韵 其二》
清代·王端淑

长堤梅格渐生香，叠入奚童旧锦囊。离绪征帆寒雁远，移文秀笔淡山光。

花含碧玉裁清佩，云映芝眉剪绿裳。解得苑莺调柳色，束红凝目望华章。

作者简介：浙江山阴人，字玉映，号映然子。丁肇圣妻。工诗文，善书画，长于花草。亦通史学。曾辑编《名媛文纬》、《诗纬》、《史愚》。著有《吟红集》、《留箧集》、《恒心集》。